**«Օճառե պղպջակներ»** (անգլ.՝ Bubbles), անգլիացի նկարիչ և պրեռաֆայելիտների կարկառուն ներկայացուցիչ Ջոն Էվերեթ Միլլեի վրձնին պատկանող նկար։ Այս ստեղծագործությունը նկարիչը ստեղծել է 1886 թվականին։ Մեծ Բրիտանիայում այս նկարը մեծ ճանաչում գտավ, քանի որ երկար տարիներ անընդմեջ օգտագործվում էր «Pears Transparent Soap» օճառի գովազդման համար և ցայսօր էլ ասոցացվում է այդ ապրանքատեսակի հետ։ Այս երևույթը բավականին երկար վեճերի առիթ հանդիսացավ. վիճարկում էին, թե կարելի՞ է արվեստը և գովազդը համատեղել միմյանց հետ։ «Օճառե պղպջակներ» կտավը երեխաների պատկերով բազմաթիվ նկարներից մեկն է, որը մեծ ճանաչում ու հեղինակություն բերեց Միլլեին ստեղծագործական ուշ շրջանում։ Նկարն այսօր պահպանվում և ցուցադրվում է Լիվերպուլի Լեդի Լևեր պատկերասրահում։

Ստեղծման պատմություն
--------------------

Նկարի ստեղծման ժամանակ այն ուղղակի կոչվում էր «Երեխայի աշխարհը» (անգլ.՝ A Child's World): Հենց այս անվանումով էլ այն առաջին անգամ ցուցադրվեց հասարակության համար 1886 թվականին Գրոսվենոր պատկերասրահում։ Հետո նկարը գնեց Ուիլյամ Ինգրեմը, ով «The Illustrated London News» ամսագրի սեփականատերն էր։ Այդ ամսագրում նկարը տեսնում է «A&F Pears» օճառի արտադրությամբ զբաղվող հիմնարկության ղեկավարը և որոշում է ձեռք բերել կտավը։ Նկարի համար վճարում է 2200 ֆունտ ստեռլինգ։ Ընկերությանն անհրաժեշտ էր նկարի հեղինակի թույատրությունը, որպեսզի նկարը ենթարկեն որոշակի փոփոխությունների և ավելացնեն «Pears» հիմնարկության լոգոտիպը՝ գովազդի համար։ 1887 թվականին «Pears»-ը ամբողջությամբ գնեց հեղինակային իրավունքները և սկսեց այն գովազդել իր օճառների համար։ Դրա պատճառ Ջոն Միլլեն ենթարկվեց գրաքննադատության բանաստեղծուհի Մարիա Կորելիի կողմից։ Վերջինս իր «Սատանայի ողբը» վեպում նկարչին քննադատեց, որպես սեփական տաղանդի դեմ դավաճանած անձնավորություն..

|  |  |  |
| --- | --- | --- |
|  | Ես նրանցից մեկն եմ, ով մտածում է, որ Միլլե-նկարչի փառքը կորացել է այնքանով, որ վերջինս իջել է փոքրիկ գունատ երեխաների մակարդակին, ովքեր «Pears» օճառներից պղպջակներ են բաց թողնում։- Մարիա Կորելլի |  |

Պատասխան նամակում Ջոն Էվերետտ Միլլեն մեկնաբանել է, որ հեղինակային իրավունքները վաճառել է օճառի ընկերությանը և ոչ մի պատասխանատվություն չի կրում նկարի փոփոխման գործում։ Միլլեի որդին հայտարարեց, որ փորձել է խոչընդոտել գովազդի հրապարակմանը, սակայն, ոչ մի իրավական թույլտվություն չի ունեցել։ Կորելիի գրքի երկրորդ վերահրատարակման մեջ հեղինակը հրաժարվեց իր բառերից, որոնք քննադատում էին Ջոն Էվերետտ Միլլեին։ Իսկ գովազդը այնպիսի ճանաչում ձեռք բերեց, որ Ուիլյամ Ջեյմսը, ով դարձավ Մեծ Բրիտանիայի թագավորական ռազմածովային նավատորմի ծովակալ, ցկյանս հայտնի դարձավ «Bubbles» անվանումով, որը հայերեն նշանակում է «պղպջակներ»։

Նկարագիր
--------

Նկարում պատկերված է նկարչի թոռնիկը՝ Ուիլյամ Միլբուրն Ջեյմսը՝ հագնված Ֆրենսիս Էլիզա Բարնեթի գրչին պատկանող «Փոքրիկ լորդ Ֆաունթլերոյ» (1886) վեպի գլխավոր հերոսի ոճով. երեխան օճառե պղպջակներ է բաց թողնում և հետևում է դրանց։ Մանուկը նստած է քարին։ Ոտքերը խաչաձև դրված են միմյանց։ Քարի ձախ կողմին ջարդված կավե անոթ է գտնվում։ Երեխան ձեռքերում պահել է տարա, որի մեջ օճառաջուրն է։ Իսկ աջ ձեռքում պղպջակ փչելու հարմարանքն է։ Երեխան ակնդետ նայում է վերև բարձրացած պղպջակին՝ տագնապով հետևելով, թե երբ է այն պայթելու։

Ծանոթագրություններ
------------------

1. 1 2  "*Bubbles* Painting On Show" (in անգլերեն). Liverpool museums. Արխիվացված է the original 2012 թ․ մարտի 21-ին. Retrieved 5.11.2008. `{{cite web}}`: Unknown parameter `|datepublished=` ignored (help); Unknown parameter `|dead-url=` ignored (`|url-status=` suggested) (help)
2. ↑  "*Bubbles*, by Sir John Everett Millais. Artwork of the Month" (in անգլերեն). Liverpool museums. Արխիվացված է the original 2012 թ․ մարտի 21-ին. Retrieved 5.11.2008. `{{cite web}}`: Unknown parameter `|datepublished=` ignored (help); Unknown parameter `|dead-url=` ignored (`|url-status=` suggested) (help)
3. 1 2  "John Everett Millais's *Bubbles* and the Commercialization of Art" (in անգլերեն). Victorian Web. Արխիվացված է the original 2012 թ․ մարտի 21-ին. Retrieved 5.11.2008. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* *Bubbles*(անգլ.) թանգարանի պաշտոնական կայքում։

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Օճառե պղպջակներ (նկար)** կատեգորիայում։ |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ջոն Էվերեթ Միլլե |
| --- |
|  |
| Հիմնական | 
* Կենսագրություն
* Պրեռաֆայելիտներ
* Ջ. Է. Միլլեի նկարների ցանկ

 |  |
|  |
| Աշխատանքներ | 
* Հիշողությունների Վելասկեսի մասին (1842)
* Իսպանացի ջենտլմեն (1843)
* Պիսարոն գերի է վերցնում պերուացի ինկերին (1846)
* Սիմոն և Իփիգենիա (1847—1848)
* Ռոմեոյի և Ջուլիետի մահը (1848)
* Իզաբելլա (1849)
* Ջենտլմենի դիմանկարը թոռնիկի հետ (1849)
* Քրիստոսը հայրական տանը (1850)
* Ֆերդինանդ՝ գայթակղված Արիելից (1850)
* Ուիլկի Քոլինզի դիմանկար (1850)
* Սուրբ Ագնեսի օրվա նախօրեին (1850)
* Հարսնացու (1851)
* Փայտահատի դուստրը (1851)
* Մարիանա (1851)
* Օֆելյա (1852)
* Հուգենոտ (1852)
* Ազատագրման հրաման (1853)
* Ջոն Ռասկին (1853-1854)
* Փրկություն (1855)
* Հաշտությունը կնքվեց (1856)
* Աշնանային տերևներ (1856)
* Կույր աղջիկը (1856)
* Հանգստի հովիտ (1859)
* Բրաունշվեյգյան սև հուսար (1860)
* Արքայազնները Թաուերում (1878)
* Հասած բալ (1879)
* Օճառե պղպջակներ (1886)

 |
|  |
| Ընտանիք և ընկերներ | 
* Ջոն Ռասկին
* Էֆֆի Գրեյ (կինը)
* Ուիլյամ Հոլման Հանտ
* Դանթե Գաբրիել Ռոսսետտի

 |

 |